  Майя Бывальцева 3-тӥ толсуре Ижкарын Суредан устолыкъя элькун музейын Удмуртиысь калык суредасьлэн Вячеслав Михайловлэн адӟытонэз ужаны кутскиз. Ужрад усточилэн 70 арес тырмонэзлы сӥземын. Со сярысь ужъюртлэн пресс-службаез ивортӥз. Адӟытонлэн валтӥсь малпанэз – суредасьлэн творчествоез пыр выжыослэн кулэлыксы, адямилэн но инкуазьлэн тупамзы сярысь тодэ вайытон. Вячеслав Михайлов аспӧртэм суредась, синъёсты кыскись инкуазьсуредъёс но натюрмортъёс кылдытэ, удмурт мифологиен герӟаськем мур пуштросо ужъёс лэсьтэ. Адӟытон 30-тӥ толшорозь ужалоз, пыронэз дунын. Тодэ вайытом, Удмуртиын улӥсьёс калык лулчеберетэз возьматӥсь туспуктэмъёсъя вожвылъяськонэ пыриськыны быгато.  Тегъёс: Лулчеберет Ижкар Музей Удмуртия адӟытон суредасьёс Суреданустолыкъямузей  